《奉同子瞻荔支叹》
宋代·苏辙

蜀中荔支止嘉州，余波及眉半有不。
稻糠宿火却霜霰，结子仅与黄金侔。
近闻闽尹传种法，移种成都出巴峡。
名园竞撷绛纱苞，密清琼肤甘且滑。
北游京洛堕红尘，吞笼白晒称最珍。
思归不复为蓴菜，欲及炎风朝露匀。
平居著鞭苦不早，东坡南窜岭南道。
海边百物非平生，独数山前荔支好，
荔支色味巧留人，一管年来白发新。
得归便拟寻乡路，枣栗园林不须顾。
青枝丹实须十株，丁宁附书老农圃。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。